Na temelju članka 31. Statuta Naftalana (Glasnik Zagrebačke županije, br. 14/19), ravnatelj raspisuje

**JAVNI NATJEČAJ**

1. **FIZIOTERAPEUTSKI/A TEHNIČAR/KA** **(SSS) –pripravnik/pripravnica**

* **jedan (1) izvršitelj/ica na određeno radno vrijeme**

Zapošljavanje za stjecanje prvog radnog iskustva/pripravništvo odvijati će se u trajanju od 12 mjeseci, u punom radnom vremenu.

Na natječaj se mogu javiti nezaposlene osobe bez staža osiguranja u zanimanju za koje su se obrazovale i koje su prijavljene u evidenciji nezaposlenih pri Hrvatskom zavodu za zapošljavanje.

Kandidat/kinja koji ispunjava tražene uvjete dužan je uz prijavu dostaviti:

* zamolbu
* životopis
* presliku svjedodžbe o završenom školovanju
* presliku domovnice i rodnog lista
* elektronički zapis ili potvrdu o podacima evidentiranim u matičnoj evidenciji Hrvatskog zavoda

za mirovinsko osiguranje

* potvrdu Hrvatskog zavoda za zapošljavanje o upisu u evidenciju nezaposlenih osoba

1. **FIZIOTERAPEUTSKI/A TEHNIČAR/KA (SSS)**

* **dva (2) izvršitelja/ice na neodređeno radno vrijeme**

Kandidati pod točkom II. trebaju ispunjavati sljedeće uvjete:

* završena srednja škola za fizioterapeutskog tehničara (SSS)
* položen stručni ispit
* odobrenje za samostalan rad
* jedna (1) godina radnog iskustva u struci

Kandidat/kinja koji ispunjava tražene uvjete dužan je uz prijavu dostaviti:

* zamolbu
* životopis
* presliku domovnice i rodnog lista
* presliku dokumenta o završenoj stručnoj spremi (preslika svjedodžbe)
* presliku uvjerenja o položenom stručnom ispitu
* preslika odobrenja za samostalan rad nadležne komore (licenca) i
* dokaz o radnom iskustvu – elektronički zapis o radnom stažu Hrvatskog zavoda za mirovinsko osiguranje, ne stariji od dana objave natječaja

1. **DOKTOR/ICA MEDICINE (VSS)**

* **jedan (1) izvršitelj/ica na određeno vrijeme radi privremenog povećanja opsega posla**

Kandidati pod točkom III. trebaju ispunjavati sljedeće uvjete:

* završen medicinski fakultet (VSS)
* položen stručni ispit
* odobrenje za samostalan rad
* jedna (1) godina radnog iskustva u struci

Kandidat/kinja koji ispunjava tražene uvjete dužan je uz prijavu dostaviti:

* zamolbu,
* životopis,
* presliku domovnice i rodnog lista,
* presliku dokumenta o završenoj stručnoj spremi (preslika diplome),
* presliku uvjerenja o položenom stručnom ispitu,
* preslika odobrenja za samostalan rad nadležne komore (licenca) i
* dokaz o radnom iskustvu – elektronički zapis o radnom stažu Hrvatskog zavoda za mirovinsko osiguranje, ne stariji od dana objave natječaja

Preslike traženih priloga ne moraju biti ovjerene. Preslike priloga dostavljenih uz zamolbu ne vraćamo.

Urednom prijavom smatra se prijava koja sadrži sve podatke i priloge navedene u natječaju. Nepotpune i nepravovremene prijave neće se razmatrati. Osobe koje ne podnesu pravovremenu i urednu prijavu ili ne ispunjavanju formalne uvjete iz javnog natječaja ne smatraju se kandidatima/kinjama prijavljenim na javni natječaj.

Osobni podaci prikupljeni provedbom javnog natječaja obrađivati će se isključivo u svrhu zapošljavanja i sukladno propisima kojima se uređuje zaštita osobnih podataka.

Na natječaj se mogu javiti osobe oba spola.

Osobe koje prema posebnim propisima ostvaruju pravo prednosti, moraju se u prijavi pozvati na navedeno pravo i imaju prednost u odnosu na ostale kandidate pod jednakim uvjetima.

Kandidat koji se poziva na pravo prednosti pri zapošljavanju sukladno odredbi članka 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17), dužan je osim dokaza o ispunjavanju traženih uvjeta priložiti i dokaze o priznatom statusu iz članka 102. stavka 1. do 3. te dokaze iz članka 103. stavka 1. citiranog Zakona, iz kojih je vidljivo postojanje navedenog prava.

Popis dokaza za ostvarivanje prava prednosti pri zapošljavanju koje je kandidat dužan priložiti uz prijavu na javni natječaj objavljeni su na sljedećoj poveznici Ministarstva hrvatskih branitelja: <https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>.

Kandidati/kinje koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/2013, 152/2014 i 39/2018) uz prijavu na javni natječaj dužni su, pored dokaza o ispunjavanju formalnih uvjeta iz javnog natječaja, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom, te dokaz iz kojeg je vidljivo na koji način je prestao radni odnos kod posljednjeg poslodavca (rješenje, ugovor, sporazum i sl.).

Kandidati/kinje koji se pozivaju na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata („Narodne novine“, broj 33/92, 77/92, 27/93, 58/93, 2/94, 76/94, 108/95, 108/96, 82/2001, 103/2003 i 148/2013) uz prijavu na javni natječaj dužni su, pored dokaza o ispunjavanju formalnih uvjeta iz javnog natječaja, priložiti rješenje ili potvrdu o priznatom statusu iz koje je vidljivo spomenuto pravo te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati/kinje pripadnici nacionalnih manjina imaju pravo pozvati se na prednost pri zapošljavanju na temelju članka 22. Ustavnog zakona o pravima nacionalnih manjina („Narodne novine“, broj 155/2002, 47/2010 – Odluka Ustavnog suda Republike Hrvatske, 80/2010 i 93/2011 – Odluka Ustavnog suda Republike Hrvatske), a uz prijavu na natječaj, pored dokaza o ispunjavanju traženih uvjeta, nisu dužni dokazivati svoj status pripadnika nacionalne manjine.

Prijave s traženom dokumentacijom dostavljaju se poštom na adresu: Naftalan, specijalna bolnica za medicinsku rehabilitaciju, Omladinska 23a, Ivanić-Grad ili predaju osobno u zatvorenoj omotnici na urudžbeni zapisnik sa naznakom „Javni natječaj za fizioterapeutskog/u tehničara/ku (SSS ) –pripravnik/pripravnica ili fizioterapeutskog/u tehničara/ku (SSS ) na neodređeno vrijeme ili doktora medicine (VSS) na određeno vrijeme“.

Rok za podnošenje prijava je 8 dana od objave u Narodnim novinama odnosno **od 03.07.-10.07.2019. godine.**

Rezultati natječaja biti će objavljeni na web stranici: [www.naftalan.hr](http://www.naftalan.hr)

**NAFTALAN, specijalna bolnica**

**za medicinsku rehabilitaciju**